Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
48 Muwulire kino mmwe ennyumba ya Yakobo,
Mmwe abeeyita erinnya lya Isirayiri+
Era abaava mu lunyiriri lwa Yuda,
Mmwe abalayira mu linnya lya Yakuwa+
Era abakoowoola Katonda wa Isirayiri,
Wadde nga kino temukikola mu mazima na butuukirivu.+
2 Kubanga beeyita ba mu kibuga ekitukuvu+
Era obwesige bwabwe babutadde mu Katonda wa Isirayiri,+
Ayitibwa Yakuwa ow’eggye.
3 “Ebintu ebyasooka nnabikubuulira dda.
Byava mu kamwa kange,
Era nnabimanyisa.+
Nnabaako kye nkolawo mu bwangu ne bibaawo.+
4 Kubanga nnali nkimanyi nti oli muwaganyavu nnyo
—Nti ebinywa by’ensingo yo biringa ekyuma, era nti n’ekyenyi kyo kiringa ekikomo+—
5 Nnakubuulira dda.
Nnakusobozesa okukiwulira nga tekinnabaawo,
Oleme kugamba nti, ‘Ekifaananyi kyange kye kyakola kino;
Ekifaananyi kyange ekyole n’ekifaananyi kyange eky’ekyuma, bye byalagira kino kibeewo.’
6 Bino byonna mwabiwulira era ne mubiraba.
Temuubirangirire?+
Okuva kati nnangirira gye muli ebintu ebipya,+
Ebyama ebibadde bikisiddwa, bye mubadde mutamanyi.
7 Bitondebwa kati, so tebyatondebwa dda,
Ebintu by’obadde tonnawulira okutuusa leero,
Oleme kugamba nti, ‘Mbadde mbimanyi!’
8 Mazima ddala tobiwulirangako,+ tobimanyi,
Era edda amatu go tegaali maggule.
Kubanga nkimanyi nti oli mukuusa,+
Era obadde oyitibwa mukozi wa bibi okuva lwe wazaalibwa.+
9 Naye olw’erinnya lyange ndizibiikiriza obusungu bwange;+
Olw’ettendo lyange ndyefuga,
Ne sikuzikiriza.+
10 Laba! Nkulongoosezza, naye si nga ffeeza bw’alongoosebwa.+
Nkugezesezza mu kyoto mwe basaanuusiza ebyuma, kwe kugamba, mu kubonyaabonyezebwa.+
11 Mazima ddala, olw’erinnya lyange ndibaako kye nkolawo,+
Kubanga nnyinza ntya okuleka erinnya lyange okuvvoolwa?+
Ekitiibwa kyange sikiwa mulala.
12 Ggwe Yakobo, era ggwe Isirayiri gwe nnayita, mpuliriza.
Sikyuka.+ Nze ow’olubereberye era nze ow’oluvannyuma.+
13 Omukono gwange gwe gwassaawo omusingi gw’ensi,+
Era omukono gwange ogwa ddyo gwe gwabamba eggulu.+
Bwe mbiyita, biyimirira wamu.
14 Mukuŋŋaane wamu mmwenna, muwulirize.
Ani ku bo eyalangirira ebintu bino?
Oyo nze Yakuwa gwe njagala.+
Alikola Babulooni kye njagala.+
Omukono gwe gulirwanyisa Abakaludaaya.+
15 Nze nnayogera, era nze nnamuyita.+
Nze nnamuleeta, era alituuka ku buwanguzi.+
16 Musembere we ndi, muwulire kino.
Okuviira ddala ku lubereberye soogererangako mu kyama.+
Okuva lwe kyabaawo nnaliwo.”
Era kati Yakuwa Mukama Afuga Byonna antumye, n’omwoyo gwe.
17 Bw’ati Yakuwa, Omununuzi wo, Omutukuvu wa Isirayiri bw’agamba:+
“Nze Yakuwa, nze Katonda wo,
Akuyigiriza osobole okuganyulwa,+
Akukulembera mu kkubo ly’osaanidde okukwata.+
18 Kale singa ossaayo omwoyo eri ebiragiro byange!+
Emirembe gyo gijja kuba ng’omugga+
N’obutuukirivu bwo ng’amayengo g’ennyanja.+
19 Ezzadde lyo lijja kuba lingi ng’omusenyu
Ne bazzukulu bo bajja kuba ng’obuweke bwagwo.+
Erinnya lyabwe terijja kusangulwa oba kusaanawo mu maaso gange.”
20 Mufulume mu Babulooni!+
Mudduke Abakaludaaya!
Mukyogereko n’essanyu! Mukirangirire!+
Mukimanyise ensi yonna.+
Mugambe nti: “Yakuwa anunudde Yakobo omuweereza we.+
21 Tebaalumwa nnyonta bwe yabayisa mu malungu.+
Yabakulukusiza amazzi okuva mu lwazi;
Yayasaamu olwazi amazzi ne gafubutukamu.”+
22 Yakuwa agamba nti: “Ababi tebaba na mirembe.”+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Isaaya 48
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn kin_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn